Document ID: 32004R0057

Uredba Sveta (ES) št. 57/2004
z dne 27. oktobra 2003
o spremembi Sklepa Komisije 2002/602/ESPJ o upravljanju nekaterih omejitev pri uvozu nekaterih jeklenih izdelkov iz Ruske federacije
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti, in zlasti člena 133 Pogodbe,
ob upoštevanju predloga Komisije,
ob upoštevanju naslednjega:
(1) Sporazum o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani in Rusko federacijo na drugi strani [1], je začel veljati dne 1. decembra 1997.
(2) Člen 21 Sporazuma o partnerstvu in sodelovanju določa, da trgovino z izdelki Evropske skupnosti za premog in jeklo (v nadaljnjem besedilu "ESPJ") ureja naslov III, razen člena 15 Sporazuma, ter določbe sporazuma.
(3) Dne 9. julija 2002 sta ESPJ in Vlada Ruske federacije sklenili tak Sporazum o trgovini z nekaterimi jeklenimi izdelki [2], ki ga je v imenu ESPJ odobril Sklep Komisije 2002/603/ESPJ [3].
(4) Pogodba ESPJ je potekla 23. julija 2002. Pogodbenice so se v skladu s členom 10(2) Sporazuma o trgovini z nekaterimi jeklenimi izdelki dogovorile, da se mora nadaljevati in da se po tem izteku ohranijo vse pravice in obveznosti.
(5) Vlada Ruske federacije je v skladu s členom 3(3) Sporazuma zaprosila, da se nekatere količinske omejitve, ki niso bile porabljene v letu 2002, prenesejo; dovoljeni prenos za posamezno skupino izdelkov je naslednji:10802830 kg za za SA1a, 4200000 SA1, kg 2186980 kg za SA2, 2505046 kg za SA3, 0 za SA4, 272850 kg za SB1, 4200000 za SB2 in 11550000 za SB3.
(6) V skladu s členom 3(4) Sporazuma je Vlada Ruske federacije zaprosila za prenos 4000 ton iz skupineizdelkov SB2 in 6000 ton iz skupine izdelkov SB3 v skupino izdelkov SA1a.
(7) Stranki sta začeli pogajanja, kakor določa potrjeni zapisnik št. 2 navedenega sporazuma, in sta sklenili, da je treba seznam izdelkov iz Sporazuma razširiti, tako da bosta vključeni tudi skupini SA5 in SA6, pri čemer je za tako razširitev potreben nov sporazum o spremembi prejšnjega sporazuma.
(8) Skupnost je odobrila sklenitev novega sporazuma, ki je začel veljati z dnem podpisa [4].
(9) Skladno s tem je treba spremeniti Sklep Komisije 2002/602/ESPJ o uporabi nekaterih omejitev pri uvozu nekaterih jeklenih izdelkov iz Ruske federacije [5], da bodo upoštevani zahteva za prenos neporabljenih omejitev, zahteva za prenos iz ene skupine izdelkov v drugo in novi sporazum -
SPREJEL NASLEDNJO UREDBO:
Člen 1
Sklep 2002/602/ESPJ se spremeni, kakor sledi:
1. Priloga I se nadomesti z besedilom Priloge I k temu sklepu.
2. Priloga IV se nadomesti z besedilom Priloge II k temu sklepu.
Člen 2
Pri uvozu blaga iz skupin SA5 in SA6, ki jih spremlja listina o nadzoru [6], izdana pred datumom začetka veljavnosti te uredbe, v Skupnost, ni potrebno uvozno dovoljenje iz Sklepa Komisije 2002/602/ESPJ, zlasti člena 2 navedenega sklepa.
Člen 3
Izdelki, navedeni v skupinah izdelkov SA5 in SA6, kakor so opredeljeni v Prilogi I, po poreklu iz Ruske federacije in uvoženi v Skupnost po 1. januarju 2003, se odštejejo od zadevne količinske omejitve iz Priloge II za leto 2003.
Člen 4
Ta uredba začne veljati 10. dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 27. oktobra 2003

Labels: 18
3
1